《四月朔日乡饮于邑董氏之依绿亭口占》
宋代·陈著

道义为乡自不同，肯随流俗唾衰翁。
高谈惊散洗红雨，清饮唤回依绿风。
直欲鸢鱼相上下，那知乌兔有西东。
得閒不乐真堪笑，金谷平泉总是空。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。